На Нацыянальнай кінастудыі “Беларусьфільм” распачаліся здымкі новай карціны — “Дотык”. Яе пастаноўшчыкам стаў аўтар “Кадэта” Віталь Дудзін, а сцэнарый стварыў Дзмітрый Якутовіч, які да гэтага пісаў літаратурныя асновы для мультыплікацыйных стужак. Здымкі вядзе аператар Дзмітрый Рудзь. У стужцы задзейнічаны вядомыя беларускія акцёры Аляксандр Ткачонак, Вераніка Пляшкевіч, Руслан Чарнецкі, Андрэй Сенькін, Аляксандр Суцкавер ды іншыя.